Nieuwpoort (Flandrez)
Nieuwpoort (flandrezeg kornôgel :Nieuwpôort ; galleg :Nieuport) zo  ur gumun hag ur porzh-mor e Flandrez Belgia e rannvro Westhoek hag e proviñs Kornôg-Flandrez.

Istor 
Brezel-bed kentañ
E penn eus tu ar mor eus Talbenn an Ijzer emañ Nieuwpoort.
 Dourbeuzadeg Here 1914 : dre zigeriñ lod eus skluzioù ar Ganzepoot e Nieuwpoort adalek an 21 a viz Here betek an 29 a viz Here e voe lakaet an dour da veuziñ tamm-ha-tamm an douaroù etre Nieuwpoort ha Diksmuide diwar urzh ar pennlu belgiat, gant skoazell Hendrik Geeraert, ur merdead a Nieuwpoort. Al lu alaman ne c'hellas ket mont pelloc'h ha kilañ a eure en ur lezel dafar-brezel ha korfoù-marv soudarded war e lerc'h.
 1929 : roet e voe ar Groaz Brezel 1914-1918 da gêr.
Eil Brezel-bed
 Iliz katolik Nieuwpoort a voe devet e-kerzh emgannoù ar Brezel-bed kentañ, hag e miz Even 1940 adarre. E kav an iliz e weler plakennoù e koun martoloded ar Vrigadenn Ronarc'h (Brezel-bed kentañ) a oa bet douaret, darn anezhe en-dro d'an iliz, ha reoù arall e fozelloù-brezel Lombardsijde.

Douaroniezh 
 War lez Mor an Hanternoz hag e genoù an Ijzer emañ Nieuwpoort . Nieuwpoort-Stad zo savet en-dro d'ar porzh ; e tu an draezhenn emañ Nieuwpoort-Bad, a zo anvet Nieuwpoort-aan-Zee ivez.
 Gorread : 33,28 km²
 Poblañs (2022) : 11 488 a dud
 Stankter : 345 den/km²

Emdroadur ar boblañs 1806-2006

Monumantoù ha traoù heverk 
Nieuwpoort-Stad

Nieuwpoort-Bad

Notennoù ha daveoù 

Kêrioù Flandrez
Kêrioù Belgia
Porzhioù Belgia
Belgia er Brezel-bed kentañ
Kroaz-brezel 1914-1918